Hari Wesak

Hari Wesak, Waisak () atau Vesak (, ,  Vaiśakha) merupakan hari terpenting diraikan penganut agama Buddha memperingati hidup pengasas ajaran mereka iaitu Siddharta Gautama Buddha dalam peringkat-peringkat penting beliau iaitu kelahirannya di Lumbini, pencapaian kecerahan agung selepas sekian lama bertapa dan kemangkatannya di Kusinara. Perayaan ini disambut luas serata Asia Selatan, Tenggara dan Timur antara bulan April hingga selewat Jun, tetapi khususnya pada bulan Mei.

Peristilahan 
Perayaan ini dinamakan sempena tempoh Vaiśakha yang jatuh antara bulan-bulan April dan Mei dalam takwim qamari yang pernah digunakan di India suatu ketika dahulu, ia masih dikekalkan sebutan sedemikian dalam aliran Mahayana. Ia turut disetempatkan sebutan seperti berikut:

 Bahasa Cina:  /  Wèisāi jié,  /  Fódàn
 Hana-matsuri
  Bucheonim Oshinal
  Vesak
  Vicākat Tirunāḷ
  Wisakhabucha
 
  atau

Sambutan 

Lazimnya, penganut ajaran Buddha akan mengunjungi kuil atau vihara Buddha pada waktu pagi untuk memberikan penghormatan kepada Buddha; mereka mengibarkan panji agama yang melambangkan ajaran pegangan mereka serta mengalunkan nyanyian mengukuhkan Tiga Permata yang menjadi tiang rukun anutan mereka yakni Buddha, Dhamma dan Sangha. Para pengunjung mempersembahkan pemberian ringkas seperti bunga, lilin dan colok dan di kaki patung-patung Guru Agung mereka; barangan bunga yang cepat layu sepertimana cepat terbakarnya lilin dan colok melambangkan pendeknya usia hayat manusia yang mesti diingati.

Para sami  membaca kitab Sutra. Selepas itu penganut Buddha akan bersembahyang dan melepaskan burung merpati. Hari Wesak juga merupakan hari memberi makan kepada orang miskin dan sedekah kepada para sami.

Tradisi mengikut negara 
Perayaan Hari Waisak di Indonesia dilangsungkan secara peringkat nasional di kompleks Candi Borobudur di Jawa Tengah ditandakan dengan acara-acara berikut:

 Pengambilan air berkat dari mata air (umbul) Jumprit di Kabupaten Temanggung dan penyalaan obor menggunakan sumber api abadi Mrapen, Kabupaten Grobogan.
 Ritual "Pindapatta", suatu ritual pemberian dana makanan kepada para sami biksu oleh masyarakat (umat) untuk memberikan kesempatan kepada masyarakat untuk melakukan kebajikan.
 Samadhi pada detik-detik puncak bulan purnama (yang ditentukan perhitungan falak) sehingga puncak purnama dapat terjadi pada siang hari.

Di Malaysia, umat Buddha memulakan sambutan mereka di fajar hari di mana mereka berpusu-pusu mengunjungi kuil untuk bertafakur mengucapkan mantera [[Lapan Peraturan Hidup|astasila]]'' sambil menyumbangkan makanan kepada para sami sambil ada yang giat bersembahyang.

Di Singapura, terdapat beberapa tempat yang menjadi tumpuan perayaan Wesak, iaitu kuil Kong Meng San Phor Kark See di Bishan dengan upacara penebusan dosa "Tiga Langkah Satu Sembah" () unik dilakukan para pengikut serta Kuil Gigi Buddha di Kreta Ayer.

Pentarikhan 
Pada zaman dahulu, banyak tarikh yang ditetapkan mengikut cara tradisi dari satu tempat ke satu tempat yang lain. Penyambutan ini diseragamkan secara rasmi hasil suatu perjumpaan para anggota Persaudaraan Buddha Sedunia di Sailan British (kini Sri Lanka moden) tahun 1950 dengan restu Maharaja Gyanendra dari Nepal:

Pada 2000, Pertubuhan Bangsa-Bangsa Bersatu mengisytiharkan penyambutan Hari Wesak seluruh ibupejabat dan pejabat badan tersebut.

Penghitungan hari 
Perayaan Wesak moden jatuh dengan munculnya bulan purnama. Sekiranya dua purnama yang dicerapkan bakal muncul pada tempoh yang sama, maka pihak sangha akan merayakan pada salah satu daripadanya:  ada yang merayakan Wesak pada purnama pertama (termasuk Sri Lanka, Cambodia dan Malaysia) dan ada yang merayakan Wesak pada purnama kedua.

Tarikh-tarikh yang dihitung untuk perayaan hari ini sejak 2001 sehingga kini (dalam kurun ke-26 antara 2500–2599 dalam takwim Buddha) adalah seperti berikut:

Rujukan

Pautan luar 

 Keistimewaan Wesak - Hari Buddha
 Panduan Perayaan Malaysia Ekspatriat - Sambutan Hari Wesak di Malaysia

Agama Buddha
Perayaan Mei
Perayaan April
Perayaan Jun